รายงานการกำกับดูแลกิจการของคณะกรรมการตรวจสอบ ประจำปี 2547

เรียน ท่านผู้ถือหุ้น บริษัท บริการเชื้อเพลิงการบินกรุงเทพ จำกัด (มหาชน)

ที่ประชุมคณะกรรมการบริษัท บริการเชื้อเพลิงการบินกรุงเทพ จำกัด (มหาชน) ครั้งที่ 3/2546
เมื่อวันที่ 8 สิงหาคม 2546 ได้มีมติแต่งตั้งคณะกรรมการตรวจสอบ
ซึ่งประกอบด้วยกรรมการอิสระรวม 3 ท่าน มีขอบเขต หน้าที่ และความรับผิดชอบ
ตามที่ได้รับมอบหมายจากคณะกรรมการบริษัทฯ

ในรอบปี 2547 ได้จัดให้มีการประชุมคณะกรรมการตรวจสอบทั้งสิ้น 8 ครั้ง
โดยกรรมการตรวจสอบทุกท่านเข้าร่วมประชุม ทั้งนี้
ได้เชิญผู้สอบบัญชีและผู้บริหารที่เกี่ยวข้องเข้าร่วมประชุมตามวาระ อันควร
ซึ่งมีสาระสำคัญสรุปได้ดังนี้

1.  สอบทานงบการเงินระหว่างกาลและงบการเงินประจำปี 2547 ซึ่งคณะกรรมการตรวจสอบได้
    สอบถามและรับฟังคำชี้แจงจากผู้บริหารและผู้สอบบัญชีในเรื่องที่เกี่ยวข้องอย่างชัดเจนและ
    เพียงพอ จึงมีความเห็นสอดคล้องกับผู้สอบบัญชีว่า งบการเงินดังกล่าวมีความถูกต้องตาม
    ที่ควรในสาระสำคัญตามมาตรฐานการบัญชีที่รับรองทั่วไป
    รวมทั้งมีการเปิดเผยรายการที่เกี่ยวโยงกันอย่างถูกต้อง และครบถ้วน

2.  สอบทานระบบการควบคุมภายใน ซึ่งคณะกรรมการตรวจสอบมีความเห็นว่า บริษัทฯ
    มีระบบการควบคุมภายในที่เหมาะสม และไม่พบข้อบกพร่องที่เป็นนัยสำคัญ รวมทั้ง
    ยังได้เน้นย้ำให้ ฝ่ายบริหารปรับปรุงระบบการควบคุมภายในให้มีประสิทธิผล
    และเหมาะสมกับสภาพแวดล้อมทางธุรกิจอย่างต่อเนื่อง

  นอกจากนี้ ยังได้ขยายขอบเขตการตรวจสอบภายในให้ครอบคลุมหน่วยงานที่เป็นบริษัทย่อย จำนวน
  3 บริษัท และให้ความสำคัญต่อการควบคุมภายในด้านสารสนเทศ โดยได้ว่าจ้าง
  ที่ปรึกษาภายนอกเข้ามาทำการตรวจสอบและติดตามผลเป็นระยะเวลา 2 ปี คือในช่วงปี
  2547-2548 ทั้งนี้เพื่อให้มั่นใจว่าบริษัทฯ
  มีการควบคุมภายในที่เพียงพอต่อการจัดการความเสี่ยงในระบบสารสนเทศ

3.  สอบทานการปฏิบัติตามกฎหมายว่าด้วยหลักทรัพย์และตลาดหลักทรัพย์
    ข้อกำหนดของตลาดหลักทรัพย์แห่งประเทศไทย
    รวมถึงรายการที่เกี่ยวโยงกันตามหลักเกณฑ์ของประกาศคณะกรรมการตลาดหลักทรัพย์แห่งประเทศไทย
    เรื่อง การเปิดเผยข้อมูลและการปฏิบัติการของบริษัทจดทะเบียนในรายการที่เกี่ยวโยงกัน
    พ.ศ. 2546 และฉบับแก้ไข
    ข้อกำหนดของสำนักงานคณะกรรมการกำกับหลักทรัพย์และตลาดหลักทรัพย์
    และกฎหมายที่เกี่ยวข้องกับธุรกิจของบริษัทฯ รวมถึงการปฏิบัติตามข้อกำหนดของบริษัทฯ
    และข้อผูกพันที่บริษัทฯ มีไว้กับบุคคลภายนอก ซึ่งคณะกรรมการตรวจสอบมีความเห็นว่า
    ไม่พบประเด็นที่เป็นสาระสำคัญในเรื่องการไม่ปฏิบัติตามกฎหมาย ข้อกำหนด
    และข้อผูกพันที่บริษัทฯ มีไว้กับบุคคลภายนอก

4.  สอบทานระบบการบริหารความเสี่ยงให้มีความเชื่อมโยงกับระบบการควบคุมภายในเพื่อจัดการความเสี่ยงทั่วทั้งบริษัทฯ
    ซึ่งคณะกรรมการตรวจสอบมีความเห็นว่า บริษัทฯ
    มีการปฏิบัติตามกระบวนการวิเคราะห์และการบริหารความเสี่ยงตามที่ได้รับการอบรมจากที่ปรึกษา
    ภายนอก มีการกำหนดดัชนีชี้วัดความเสี่ยงที่สำคัญ (Key Risk Indicator-KRI)
    ซึ่งถือเป็นระบบเตือนภัย ล่วงหน้า เพื่อจะได้แก้ไขปัญหาที่อาจจะเกิดขึ้นได้ทันเหตุการณ์
    (Early Warning System) อีกทั้ง จะจัดทำแผนการดำเนินการกรณีเกิดเหตุการณ์วิกฤต
    (Crisis Management) ให้เหมาะสมตามสถานการณ์ นอกจากนี้ บริษัทฯ
    อยู่ในระหว่างการจัดทำระบบบัญชีต้นทุนแยกตามแต่ละกิจกรรม (Activity Based
    Costing) และเตรียมความพร้อมด้านการตลาดในเรื่องของ Customer Relation
    Management เพื่อที่บริษัทฯ จะได้ทราบต้นทุนของแต่ละกิจกรรมที่ชัดเจน
    และยังเป็นการเตรียมความพร้อมในการแข่งขัน
    ซึ่งคาดว่าจะมีความรุนแรงเพิ่มมากขึ้นในอนาคต ทั้งนี้
    คณะกรรมการตรวจสอบได้ทำการสื่อสารกับ
    คณะกรรมการบริหารความเสี่ยงอย่างสม่ำเสมอเป็นประจำทุกไตรมาส

5.  เสนอปรับปรุงกฎบัตรคณะกรรมการตรวจสอบต่อที่ประชุมคณะกรรมการบริษัทฯ และอนุมัติ
    ปรับปรุงกฎบัตรงานตรวจสอบภายใน
    โดยเพิ่มเติมหน้าที่เกี่ยวกับการสอบทานระบบการบริหารความเสี่ยง
    และระบบการควบคุมภายในเพื่อจัดการความเสี่ยง ทั้งนี้
    เพื่อให้สอดคล้องกับโครงสร้างการบริหารความเสี่ยงของบริษัทฯ
    และเป็นไปตามมาตรฐานสากลการปฏิบัติงานวิชาชีพการตรวจสอบภายใน

6.  สอบทานแผนการตรวจสอบ ผลการตรวจสอบ
    รวมทั้งสนับสนุนให้มีการพัฒนาความรู้บุคลากรตรวจสอบอย่างต่อเนื่อง
    เพื่อให้การปฏิบัติงานการตรวจสอบภายในเป็นไปตามมาตรฐานสากล
    และยกระดับการตรวจสอบภายในให้มีประสิทธิภาพยิ่งขึ้น

อนึ่ง คณะกรรมการตรวจสอบได้จัดให้มีการประเมินผลตนเองของกรรมการตรวจสอบ และ
การประเมินผลคณะกรรมการตรวจสอบ
เพื่อเป็นการวัดความมีประสิทธิผลของกรรมการตรวจสอบและคณะกรรมการตรวจสอบ
อีกทั้งยังเป็นกลไกที่สำคัญอย่างหนึ่งตามหลักการการกำกับดูแลกิจการที่ดี

สำหรับปี 2548 คณะกรรมการตรวจสอบได้พิจารณาคัดเลือกและเสนอต่อคณะกรรมการบริษัทฯ
แต่งตั้ง นางสาวทิพวัลย์ นานานุวัฒน์ ผู้สอบบัญชีรับอนุญาต เลขทะเบียน 3459 หรือ นางสาวรุ้งนภา
เลิศสุวรรณกุล ผู้สอบบัญชีรับอนุญาต เลขทะเบียน 3516 หรือ นางสาวศิราภรณ์ เอื้ออนันต์กุล
ผู้สอบบัญชีรับอนุญาต เลขทะเบียน 3844 แห่งบริษัท สำนักงาน เอินส์ท แอนด์ ยัง จำกัด
เป็นผู้สอบบัญชีของบริษัทฯ พร้อมด้วยค่าตอบแทนเป็นจำนวนเงินรวม 563,500 บาท
เพื่อนำเสนอที่ประชุมสามัญผู้ถือหุ้นพิจารณาอนุมัติต่อไป
โดยคณะกรรมการตรวจสอบมีความเห็นเกี่ยวกับการเสนอแต่งตั้งผู้สอบบัญชี ดังกล่าว ดังนี้

-   ผู้สอบบัญชีได้รับคะแนนจากการพิจารณาหลักเกณฑ์ทางด้านเทคนิคและการเงินสูงสุดโดยหลักเกณฑ์ทางด้านเทคนิคที่บริษัทฯ
    พิจารณาได้แก่ แผนการปฏิบัติงาน ขอบเขต หน้าที่ และความรับผิดชอบ ความเป็นอิสระ
    ทีมงานสอบบัญชี ภาพพจน์ และชื่อเสียงในการให้บริการสอบบัญชี

-   ที่ผ่านมาผู้สอบบัญชีดังกล่าวได้ปฏิบัติงานด้วยความรู้ ความสามารถในวิชาชีพ และเป็นที่น่าพอใจ
    รวมทั้งไม่พบข้อบกพร่องแต่อย่างใด

-   ค่าตอบแทนที่เสนอมาเป็นอัตราที่เหมาะสม โดยได้เสนอค่าตอบแทนผู้สอบบัญชีจากเดิมจำนวน
    490,000 บาท เป็นจำนวน 563,500 บาท หรือเพิ่มขึ้นในอัตรา 15% ของ
    ค่าตอบแทนประจำปี 2547 ซึ่งเป็นอัตราที่เพิ่มขึ้นเช่นเดียวกับปีที่ผ่านมา ทั้งนี้
    เนื่องจากภาวะเงินเฟ้อ (Inflation)และปริมาณงานของบริษัทฯที่เพิ่มขึ้น(Additional
    Work) จากการย้ายการดำเนินการจากท่าอากาศยานกรุงเทพไปยังท่าอากาศยานสุวรรณภูมิ

-   มีการปฏิบัติสอดคล้องกับหลักการการกำกับดูแลกิจการที่ดีในเรื่องการเปลี่ยนผู้สอบบัญชีผู้ลงนามในงบการเงินทุก
    5 ปี ทั้งนี้ หากผู้สอบบัญชีได้รับการแต่งตั้งจะเป็นการ ลงนามในงบการเงินประจำปี 2548
    เป็นปีที่ 3 ติดต่อกัน

-   ผู้สอบบัญชีไม่มีความสัมพันธ์ใดๆ กับบริษัทฯ

วันที่ 4 กุมภาพันธ์ 2548

  ในนามคณะกรรมการตรวจสอบ

  (นายมนัส ลีวีระพันธุ์)

  ประธานกรรมการตรวจสอบ

แบบประเมินความเพียงพอของระบบการควบคุมภายใน

ประจำปี 2547

บริษัท บริการเชื้อเพลิงการบินกรุงเทพ จำกัด (มหาชน)

วันที่ 8 กุมภาพันธ์ 2548

แบบประเมินนี้จัดทำโดยคณะกรรมการบริษัทซึ่งเป็นความเห็นของคณะกรรมการเกี่ยวกับ

ความเพียงพอของระบบการควบคุมภายใน

ส่วนที่ 1 องค์กรและสภาพแวดล้อม (Organizational Control and Environment
Measure)

องค์กรและสภาพแวดล้อม หมายถึง
การมีโครงสร้างองค์กรและสภาพแวดล้อมที่ดีซึ่งเป็นรากฐานที่สำคัญของระบบการควบคุมภายในที่มีประสิทธิผล
ดังนั้น จึงมีความจำเป็นที่ต้องสร้างสภาวะหรือ

ปัจจัยต่าง ๆ ซึ่งเอื้อให้ระบบการควบคุมภายในดำเนินไปได้ตามที่บริษัทมุ่งหวัง
เป็นการสร้างบรรยากาศ

การควบคุมเพื่อส่งเสริมให้ทุกคนในบริษัทตระหนักถึงความจำเป็นของระบบการควบคุมภายใน เช่น
การที่ฝ่ายบริหารให้ความสำคัญต่อความซื่อสัตย์สุจริตและจริยธรรมในการดำเนินธุรกิจ
การจัดการโครงสร้าง

ขององค์กรอย่างเหมาะสม การกำหนดหน้าที่อย่างชัดเจน
การมีนโยบายและระเบียบปฏิบัติที่เป็นลายลักษณ์อักษร เป็นต้น

1.1 คณะกรรมการได้ดูแลให้มีการกำหนดเป้าหมายการดำเนินธุรกิจที่ชัดเจนและวัดผลได้ เพื่อเป็น

แนวทางในการปฏิบัติงานของพนักงาน ใช่หรือไม่

þ ใช่ r ไม่ใช่

ข้อมูลเพิ่มเติม บริษัทฯ ได้มีการกำหนดเป้าหมายการดำเนินธุรกิจ เพื่อให้พนักงานได้

ยึดเป็นแนวทางปฏิบัติ ดังนี้

1.  เป้าหมายในระบบคุณภาพ (ISO 9001) ซึ่งมีรายละเอียดดังนี้

    1.  ให้ความพึงพอใจแก่ลูกค้า
        โดยปราศจากคำร้องเรียนหรือได้รับคำร้องเรียนจากลูกค้าอย่างเป็นทางการไม่เกิน 2
        ครั้งต่อไตรมาส

    2.  ให้บริการที่ตรงต่อเวลา ไม่ต่ำกว่าร้อยละ 99.99
        เทียบกับจำนวนเที่ยวบินที่ให้บริการทั้งหมดต่อปี

    3.  ให้บริการด้วยความปลอดภัย ไม่มีอุบัติเหตุที่เกี่ยวกับการให้บริการโดยตรงต่ออากาศยาน

2.  เป้าหมายที่กำหนดในแผนกลยุทธ์บริษัทฯ ปี พ.ศ.2546-2550 โดยอาศัยแนวคิด Balanced
    Scorecard ในการกำหนดมุมมองด้านต่างๆ ซึ่งมี รายละเอียด ดังนี้

    1.  มุมมองด้านการเงิน

    2.  มุมมองด้านลูกค้าและผู้มีส่วนได้เสีย

    3.  มุมมองด้านกระบวนการทำงาน

    4.  มุมมองด้านการเรียนรู้และพัฒนา

    5.  มุมมองด้านสังคม สิ่งแวดล้อม และอื่นๆ

3.  มีระบบงบประมาณที่เป็นตัวสะท้อน และควบคุมการดำเนินงาน รวมทั้ง งบประมาณในแต่ละปี
    จะต้องผ่านการพิจารณาอนุมัติโดยที่ประชุมคณะกรรมการบริษัทฯ

  แหล่งที่มา จากฝ่ายบริหาร และได้ผ่านการอนุมัติโดยที่ประชุมฝ่ายบริหารหรือคณะกรรมการบริษัทฯ

2.  คณะกรรมการบริษัทได้ทบทวนเป้าหมายการปฏิบัติงานแล้วว่า การตั้งเป้าหมายได้ดำเนินการ

อย่างรอบคอบ และได้พิจารณาถึงความเป็นไปได้ของเป้าหมายที่กำหนด
ตลอดจนได้มีการวิเคราะห์ถึง

การให้สิ่งจูงใจหรือผลตอบแทนแก่พนักงานว่าเป็นไปอย่างสมเหตุสมผล โดยไม่มีการจูงใจหรือ

ให้ผลประโยชน์ตอบแทนที่เกินสมควรแก่พนักงานในลักษณะที่อาจนำไปสู่การกระทำทุจริตหรือประพฤติ

มิชอบ (เช่น ตั้งเป้าหมายยอดขายของบริษัทไว้สูงเกินความเป็นจริง
ทำให้เกิดแรงจูงใจในการตกแต่ง

ตัวเลขยอดขาย เป็นต้น)

þ ใช่ r ไม่ใช่

  ข้อมูลเพิ่มเติม ได้มีการนำระบบ KPI (Key Performance Index) มาใช้เป็นหลักเกณฑ์ใน

  การวัดผลการดำเนินงาน ซึ่งได้รับการอนุมัติโดยคณะกรรมการบริษัทฯ
  และเริ่มมีผลบังคับใช้ตั้งแต่ปี 2543 เป็นต้นมา อย่างไรก็ตาม ในปี 2546-2550 บริษัทฯ
  ได้มีการปรับปรุง KPI ดังกล่าว เพื่อให้สอดคล้องกับกลยุทธ์หลักของบริษัทฯ
  โดยได้เพิ่มจำนวนมุมมองใหม่จากเดิม 4 ด้านเป็น 5 ด้าน คือ มุมมองด้านสังคม สิ่งแวดล้อม
  และอื่นๆ

  แหล่งที่มา จากฝ่ายบริหาร และได้ผ่านการอนุมัติโดยที่ประชุมคณะกรรมการบริษัทฯ

1.3
บริษัทได้มีการจัดโครงสร้างองค์กรที่ช่วยให้ฝ่ายบริหารสามารถดำเนินงานได้อย่างมีประสิทธิภาพ
หรือไม่

þ ใช่ r ไม่ใช่

  ข้อมูลเพิ่มเติม บริษัทฯ มีการจัดโครงสร้างองค์กร โดยเน้นการแบ่งแยกตามหน้าที่ และในปี
  2547 ได้มีการปรับโครงสร้างองค์กรที่สำคัญดังนี้

1.  แต่งตั้งคณะกรรมการบริหารความเสี่ยง
    ให้มีความรับผิดชอบในการพิจารณากลั่นกรองเรื่องที่เกี่ยวกับการบริหารความเสี่ยง
    เพื่อนำเสนอต่อที่ประชุมคณะกรรมการบริษัทฯ

2.  เพิ่มเติมตำแหน่งรองกรรมการผู้จัดการด้านบริหาร เพื่อดูแลงานของฝ่ายการเงินและบัญชี
    ฝ่ายทรัพยากรบุคคลและธุรการ และฝ่ายพัฒนาธุรกิจและการตลาด

3.  เพิ่มเติมตำแหน่งผู้จัดการฝ่ายพัฒนาธุรกิจและการตลาด
    เพื่อดูแลงานทางด้านการตลาดและลูกค้า วิเคราะห์ธุรกิจ และระบบสารสนเทศของบริษัทฯ

4.  เพิ่มเติมตำแหน่งผู้ช่วยบริหารงานกฎหมายและตลาดหลักทรัพย์ เพื่อดูแลงานด้านกฎหมาย
    งานบริหารหลักทรัพย์ และงานลงทุนสัมพันธ์

  แหล่งที่มา จากคณะกรรมการตรวจสอบ ฝ่ายบริหาร
  และได้ผ่านการอนุมัติโดยที่ประชุมฝ่ายบริหารหรือคณะกรรมการบริษัทฯ

1.4 บริษัทมีข้อกำหนดเกี่ยวกับจริยธรรม (code of conduct)
และข้อกำหนดห้ามฝ่ายบริหารและพนักงานปฏิบัติตนในลักษณะที่อาจก่อให้เกิดความขัดแย้งทางผลประโยชน์กับกิจการเป็นลายลักษณ์อักษร
รวมทั้งบทลงโทษหากมีการฝ่าฝืน หรือไม่

þ มี r ไม่มี

  ข้อมูลเพิ่มเติม 1. บริษัทฯ มีการกำหนดไว้ในคู่มือนโยบาย และระเบียบข้อบังคับสำหรับ

  พนักงาน

  2. คณะกรรมการบริษัทฯ ได้กำหนดให้มีข้อพึงปฏิบัติและนโยบายต่างๆ
  รวมทั้งแต่งตั้งคณะกรรมการชุดต่างๆ เพื่อให้สอดคล้องกับหลักการ การกำกับดูแลกิจการที่ดี ได้แก่

1.  กำหนดให้มีนโยบายเกี่ยวกับการกำกับดูแลกิจการตามหลักการ การกำกับดูแลกิจการที่ดี
    อันเป็นปัจจัยหลักในการเสริมสร้างให้บริษัทฯ มีระบบการปฏิบัติงานที่มีประสิทธิภาพ
    และเป็นพื้นฐานของการเติบโตที่ยั่งยืน
    โดยได้ยึดมั่นในการดำเนินธุรกิจให้สอดคล้องกับกฎหมายว่าด้วยหลักทรัพย์และตลาดหลักทรัพย์
    ข้อกำหนดของตลาดหลักทรัพย์ กฎหมายที่เกี่ยวข้องกับธุรกิจ และข้อบังคับของบริษัทฯ
    ข้อพึงปฏิบัติ ที่ดีสำหรับกรรมการบริษัทจดทะเบียน และหลักการ
    การกำกับดูแลกิจการที่ดีของตลาดหลักทรัพย์
    รวมทั้งยึดมั่นในความรับผิดชอบต่อผู้มีส่วนได้เสียทุกฝ่าย สภาพแวดล้อม และประเทศชาติ ทั้งนี้
    ได้มีการเปิดเผยให้ผู้บริหารและพนักงานทราบโดยทั่วกัน

2.  กำหนดให้มีข้อพึงปฏิบัติทางจริยธรรม (Code of Conduct) โดย
    ให้ฝ่ายบริหารและพนักงานลงนามรับทราบ และแจกข้อพึงปฏิบัติฯ ให้กับคณะกรรมการบริษัทฯ
    ฝ่ายบริหารและพนักงานทุกท่าน เพื่อ ยึดถือปฏิบัติ

3.  กำหนดให้มีนโยบาย กฎบัตร โครงสร้าง บทบาท และความรับ
    ผิดชอบในการบริหารความเสี่ยง
    เพื่อเป็นเครื่องมือในการบริหารงานและจัดการความเสี่ยงได้อย่างมีประสิทธิภาพ

4.  แต่งตั้งคณะกรรมการกำหนดค่าตอบแทน โดยมีอำนาจ หน้าที่ ความรับผิดชอบ
    ในการพิจารณาค่าตอบแทนของคณะกรรมการ และกรรมการผู้จัดการ
    เพื่อให้การกำหนดค่าตอบแทนเป็นไปโดยโปร่งใสและเหมาะสม

5.  แต่งตั้งคณะกรรมการสรรหา โดยมีอำนาจ หน้าที่
    ความรับผิดชอบในการพิจารณาคัดเลือกบุคคลที่จะดำรงตำแหน่งกรรมการอิสระ
    และกรรมการผู้จัดการในตำแหน่งที่ว่างลง ทั้งนี้
    เพื่อให้การสรรหากรรมการอิสระและกรรมการผู้จัดการของบริษัทฯ
    เป็นไปโดยโปร่งใสและนำมาซึ่งบุคลากรที่มีความรู้ความสามารถ
    อันจะก่อให้เกิดการบริหารงานที่มีประสิทธิภาพ
    และสอดคล้องกับหลักการการกำกับดูแลกิจการที่ดี

6.  แต่งตั้งคณะกรรมการบริหารความเสี่ยง โดยมีอำนาจ หน้าที่ ความ
    รับผิดชอบในการนำเสนอกรอบการบริหารความเสี่ยง
    เพื่อเป็นแนวทางในการปฏิบัติภายในบริษัทฯ รวบรวม ติดตาม และสอบทาน ความเสี่ยง
    ในระดับบริษัทฯ รวมทั้งให้การสนับสนุนในด้านต่างๆ เพื่อให้เกิดความตระหนัก
    และเข้าใจในความสำคัญของการบริหาร ความเสี่ยง

  แหล่งที่มา จากฝ่ายบริหาร และได้ผ่านการอนุมัติโดยที่ประชุมฝ่ายบริหารหรือคณะกรรมการบริษัทฯ

1.5 บริษัทมีการจัดทำนโยบายและระเบียบวิธีปฏิบัติงานเป็นลายลักษณ์อักษรในธุรกรรมด้านการเงิน
การจัดซื้อ และการบริหารทั่วไปที่รัดกุมและสามารถป้องกันการทุจริตได้หรือไม่

þ ใช่ r ไม่ใช่

ข้อมูลเพิ่มเติม บริษัทฯ ได้มีการจัดทำนโยบายและระเบียบวิธีปฏิบัติงานในด้านต่าง ๆ ดังนี้

1.  ด้านการเงิน เช่น คู่มือการเบิกจ่ายเงินสดย่อย, คู่มือการเบิกเงิน ทดรองจ่าย,
    คู่มือการจัดทำงบประมาณ, คู่มืออำนาจอนุมัติทางด้านการเงิน เป็นต้น

2.  ด้านการจัดซื้อ เช่น คู่มือจัดซื้อ

3.  ด้านการบริหารทั่วไป เช่น คู่มือนโยบายคณะกรรมการบริษัทฯ, คู่มือการบริหารความเสี่ยง,
    คู่มืออำนาจการอนุมัติสั่งการ, คู่มือนโยบาย และระเบียบข้อบังคับของบริษัทสำหรับพนักงาน,
    คู่มือความปลอดภัย, คู่มือการปฏิบัติงานเติมน้ำมันอากาศยานสำหรับพนักงาน,
    ข้อบังคับกองทุนสำรองเลี้ยงชีพพนักงาน, วิธีการปฏิบัติงานในระบบคุณภาพ
    และระเบียบปฏิบัติสำหรับการนำทรัพย์สินออกนอกบริษัทฯ_ เป็นต้น

  แหล่งที่มา จากฝ่ายบริหารและได้ผ่านการอนุมัติโดยที่ประชุมฝ่ายบริหารหรือคณะกรรมการบริษัทฯ

1.6 ในการกำหนดนโยบายและแผนการปฏิบัติงาน บริษัทได้คำนึงถึงความเป็นธรรมต่อคู่ค้า
เพื่อประโยชน์ของบริษัทในระยะยาว ใช่หรือไม่

þ ใช่ r ไม่ใช่

ข้อมูลเพิ่มเติม บริษัทฯ ได้มีการปฏิบัติและดำเนินการตาม User Agreement ที่ทางบริษัทฯ

  กับผู้ใช้บริการได้กระทำตามข้อตกลงร่วมกัน เช่น การเก็บค่าบริการจาก ผู้ค้าน้ำมัน ( Fuel
  Supplier ) และสิทธิในการใช้อุปกรณ์ที่เท่าเทียมกัน เป็นต้น

  นอกจากนี้ คณะกรรมการบริษัทฯ ได้อนุมัตินโยบายเกี่ยวกับการกำกับดูแล

  กิจการตามหลักการกำกับดูแลกิจการที่ดี อันเป็นปัจจัยหลักในการเสริมสร้างให้บริษัทฯ
  มีระบบการปฏิบัติงานที่มีประสิทธิภาพ และเป็นพื้นฐานของการเติบโตที่ยั่งยืน
  โดยยึดถือหลักสิทธิและความเท่าเทียมกันของผู้ถือหุ้น และผู้มีส่วนได้เสีย ซึ่งเป็น 1 ในหลัก 7
  ประการของนโยบายเกี่ยวกับการกำกับดูแล กิจการของบริษัทฯ

  แหล่งที่มา จากฝ่ายบริหาร และได้ผ่านการอนุมัติโดยที่ประชุมคณะกรรมการบริษัทฯ

ส่วนที่ 2 การบริหารความเสี่ยง (Risk Management Measure)

การประกอบธุรกิจของบริษัทย่อมดำเนินการอยู่ท่ามกลางความเสี่ยงทางธุรกิจตลอดเวลา

โดยสาเหตุของความเสี่ยงอาจมาจากปัจจัยภายใน เช่น ผู้บริหารขาดความซื่อสัตย์และจริยธรรม

บริษัทขยายงานอย่างรวดเร็วเกินไปทำให้ระบบงานไม่สามารถรองรับได้ หรือการกำกับดูแลไม่ทั่วถึง
เป็นต้น และปัจจัยภายนอก เช่น การเปลี่ยนแปลงของเทคโนโลยี หรือพฤติกรรมการบริโภคสินค้า
ทำให้มีผลกระทบต่อส่วนแบ่งการตลาด เป็นต้น ด้วยเหตุนี้
การที่จะนำพาให้บริษัทรอดพ้นจากอันตรายที่เกิดจากความเสี่ยงดังกล่าวได้นั้น
ฝ่ายบริหารจำเป็นต้องดำเนินการต่อไปนี้อย่างสม่ำเสมอ

(1) พิจารณาหรือไตร่ตรองถึงลักษณะความเสี่ยงที่บริษัทประสบอยู่ หรือคาดว่าจะประสบ
(Identification of risk)

(2) วิเคราะห์ผลกระทบของความเสี่ยงนั้น ๆ ต่อบริษัท และโอกาสที่ความเสี่ยงนั้น ๆ

จะเกิดขึ้น (Analysis of risk)

(3) กำหนดมาตรการเพื่อลดความเสี่ยงให้อยู่ในระดับที่เหมาะสม (Management of risk)

2.1 บริษัทมีการประเมินอย่างสม่ำเสมอหรือไม่ว่า
การประกอบธุรกิจของบริษัทมีปัจจัยใดบ้างที่เป็นปัจจัยความเสี่ยงทั้งที่มาจากภายนอกและภายใน
ซึ่งอาจมีผลกระทบต่อการดำเนินธุรกิจของบริษัท

อย่างมีนัยสำคัญ

þ มี r ไม่มี

ข้อมูลเพิ่มเติม

1.  บริษัทฯ มีการแต่งตั้งคณะกรรมการบริหารความเสี่ยง โดยมีความรับ
    ผิดชอบในการพิจารณากลั่นกรอง เรื่องที่เกี่ยวกับการบริหารความเสี่ยง
    เพื่อนำเสนอต่อที่ประชุมคณะกรรมการบริษัทฯ ทั้งนี้ บริษัทฯ
    มีการปฏิบัติตามกระบวนการบริหารความเสี่ยงตามที่ได้รับการอบรมจากที่ปรึกษาของบริษัทฯ
    ได้แก่ การกำหนดวัตถุประสงค์ การบ่งชี้ความเสี่ยง การประเมินความเสี่ยง
    การจัดการความเสี่ยง และการติดตามผล
    โดยมีการติดตามความคืบหน้าของการดำเนินการตามแผนปฏิบัติการเป็นรายไตรมาส
    นอกจากนี้ยังได้มีการกำหนดดัชนีชี้วัดความเสี่ยง (Key Risk Indicator-KRI)
    ซึ่งถือเป็นระบบเตือนภัยล่วงหน้า เพื่อจะได้แก้ไขปัญหาที่อาจจะเกิดขึ้นได้ทันเหตุการณ์ (Early
    Warning System) รวมทั้งมีการจัดทำแผนการดำเนินการกรณีเกิดเหตุการณ์วิกฤต (Crisis
    Management) ให้เหมาะสมตามสถานการณ์ เช่น
    การกำหนดรูปแบบในการบริหารและการรายงาน เป็นต้น

2.  บริษัทฯ มีแผนกบริหารความเสี่ยง เพื่อจัดทำและนำเสนอกรอบการบริหารความเสี่ยง สนับสนุน
    ให้ข้อแนะนำ และประสานงานการบริหารความเสี่ยง
    เพื่อให้การปฏิบัติเป็นไปในทางเดียวกันทั่วทั้งบริษัทฯ

3.  เนื่องจากลักษณะธุรกิจของบริษัทฯ เป็นธุรกิจด้านการให้บริการเติมน้ำมันอากาศยาน ดังนั้น
    ความเสี่ยงที่เป็นนัยสำคัญ คือ ความเสี่ยงที่บริษัทฯ ไม่สามารถให้บริการเติมน้ำมันได้ เช่น
    การเกิดเพลิงไหม้ อุบัติเหตุต่างๆ ที่อาจเกิดขึ้น
    และการดำเนินการให้บริการที่สนามบินสุวรรณภูมิ เป็นต้น บริษัทฯ
    จึงได้มีการพิจารณาในความเสี่ยงที่มาจากปัจจัยภายในและภายนอกทุกปี ทั้งนี้
    นอกจากการแต่งตั้งคณะกรรมการบริหารความเสี่ยง และแผนกบริหารความเสี่ยงแล้ว บริษัทฯ
    ยังได้มีการแต่งตั้งคณะทำงานต่างๆ ในการประเมินและบริหารความเสี่ยงที่เกี่ยวข้อง เช่น

    -   คณะทำงานต่ออายุสัญญาประกันภัย โดยจะทำการวิเคราะห์เหตุการณ์ที่อาจจะเกิดขึ้น
        เพื่อพิจารณาการทำประกันภัยใหม่ในแต่ละปี รวมทั้งมีการทำ Site Survey
        จากผู้เชี่ยวชาญชั้นนำจากต่างประเทศ

    -   คณะกรรมการความปลอดภัยฯ เพื่อทำหน้าที่ดูแลด้านความปลอดภัย เป็นต้น

    -   คณะทำงานจัดทำระบบโครงสร้างต้นทุน
        เพื่อให้การจัดทำระบบโครงสร้างต้นทุนเป็นไปอย่างมีประสิทธิภาพ ถูกต้อง
        และสามารถกำหนดราคาแข่งขันกับคู่แข่งได้ โดยได้มีการ
        ว่าจ้างที่ปรึกษาในการจัดทำระบบบัญชีต้นทุนแยกตามแต่ละกิจกรรม (Activity Based
        Costing) เพื่อที่บริษัทฯ จะได้ทราบต้นทุนของแต่ละกิจกรรมที่ชัดเจน
        และยังเป็นการเตรียมความพร้อมในการแข่งขันต่อไป
        ซึ่งคาดว่าจะมีความรุนแรงเพิ่มมากขึ้นในอนาคต

  แหล่งที่มา จากคณะกรรมการตรวจสอบ คณะกรรมการบริหารความเสี่ยง และฝ่ายบริหาร รวมทั้ง
  ได้ผ่านการอนุมัติโดยที่ประชุมฝ่ายบริหารหรือคณะกรรมการบริษัทฯ

2.2 บริษัทได้มีการวิเคราะห์หรือไม่ว่า เหตุการณ์ใดที่จะทำให้ปัจจัยที่เป็นความเสี่ยงนั้นเกิดขึ้น

þ มี r ไม่มี

ข้อมูลเพิ่มเติม บริษัทฯ มีการประเมินความเสี่ยงทั้งในระดับองค์กรและกระบวนการ
โดยแบ่งประเภทความเสี่ยงเป็น 6 ประเภท คือ

1.  ความเสี่ยงด้านกลยุทธ์

2.  ความเสี่ยงด้านการลงทุน

3.  ความเสี่ยงด้านปฏิบัติการ

4.  ความเสี่ยงด้านการเงิน

5.  ความเสี่ยงด้านบุคลากร

6.  ความเสี่ยงด้านกฎระเบียบ

  แหล่งที่มา จากฝ่ายบริหาร และได้ผ่านการอนุมัติโดยที่ประชุมฝ่ายบริหาร

2.3 บริษัทกำหนดให้มีมาตรการในการติดตามเหตุการณ์ที่เป็นสาเหตุของปัจจัยความเสี่ยง
รวมทั้งมาตรการในการลดความเสี่ยงเหล่านั้น ใช่หรือไม่

þ ใช่ r ไม่ใช่

ข้อมูลเพิ่มเติม บริษัทฯ ได้กำหนดมาตรการต่าง ๆ ดังนี้

1.  กำหนดให้มีการจัดทำระบบการบริหารความเสี่ยง
    และกำหนดให้พนักงานทุกคนมีหน้าที่และความรับผิดชอบต่อการบริหารความเสี่ยง

2.  กำหนด Procedure ให้พนักงานปฏิบัติตามในการทำงาน
    เพื่อลดความเสี่ยงจากการทำงานและเพื่อให้สามารถปฏิบัติงานได้อย่างปลอดภัย

3.  กำหนดให้มีการทำ Safety Audit โดยคณะกรรมการความปลอดภัยฯ
    และคณะอนุกรรมการความปลอดภัยฯ เป็นประจำทุกเดือน

4.  มีการจัดทำ Joint Inspection ซึ่งเป็นการตรวจสอบของบริษัทน้ำมันจากต่างประเทศ เช่น
    การตรวจสอบทางด้านคุณภาพน้ำมัน อุปกรณ์ และ การปฏิบัติงาน เป็นต้น

5.  มีการแต่งตั้งคณะอนุกรรมการกิจการเชื้อเพลิง
    เพื่อทำหน้าที่ติดตามและตรวจสอบความปลอดภัยในการทำงานและคุณภาพน้ำมัน รวมถึงการ
    ถ่ายทอดเทคโนโลยีใหม่ๆ เพิ่มเติมให้แก่บริษัทฯ

6.  มีแผนกบริหารความเสี่ยง ทำหน้าที่ประสานงาน
    และติดตามความคืบหน้าของการดำเนินการตามแผนปฏิบัติการเป็นรายไตรมาส

7.  มีการรายงานการสอบทานระบบการบริหารความเสี่ยงเป็นรายไตรมาสต่อคณะกรรมการบริหารความเสี่ยง
    คณะกรรมการตรวจสอบ และคณะกรรมการบริษัทฯ เพื่อทราบทุกครั้ง

8.  มีการกำหนดดัชนีชี้วัดความเสี่ยง (Key Risk Indicator - KRI)
    ซึ่งถือเป็นระบบเตือนภัยล่วงหน้า เพื่อให้สามารถแก้ไขปัญหาที่อาจจะเกิดขึ้นได้ทันเหตุการณ์
    (Early Warning System)

  แหล่งที่มา จากคณะกรรมการตรวจสอบ คณะกรรมการบริหารความเสี่ยง ฝ่ายบริหาร
  และแจ้งพนักงานทุกคน

2.4
บริษัทได้แจ้งให้พนักงานทุกคนที่เกี่ยวข้องรับทราบและปฏิบัติตามมาตรการบริหารความเสี่ยงที่กำหนดไว้
ใช่หรือไม่

þ ใช่ r ไม่ใช่

ข้อมูลเพิ่มเติม 1. บริษัทฯ มีการจัดทำประกาศเรื่อง การวางระบบบริหารความเสี่ยงให้

  พนักงานทุกคนรับทราบ และปฏิบัติตาม ซึ่งบริษัทฯ
  ถือเป็นนโยบายสำคัญอย่างยิ่งในการจัดให้มีการบริหารความเสี่ยงอย่างเป็นระบบ
  รวมทั้งกำหนดให้พนักงานทุกคนดำเนินงานควบคุมความเสี่ยงอย่างต่อเนื่อง
  เพื่อให้การพัฒนาด้านบริหารความเสี่ยงเป็นระบบและมีประสิทธิภาพ

2.  บริษัทฯ มีช่องทางการสื่อสารให้พนักงานทุกคนรับทราบ และปฏิบัติตาม ดังนี้

    1.  เมื่อมีการรับพนักงานเข้ามาใหม่ทุกครั้ง ทางบริษัทฯ
        มีการจัดอบรมให้พนักงานได้รับทราบถึงวิธีการปฏิบัติงาน การอบรมด้านความ
        ปลอดภัยในการทำงาน

    2.  มีการแจกคู่มือการปฏิบัติงาน ที่เกี่ยวข้องให้พนักงานเพื่อรับทราบและปฏิบัติ

    3.  มีการจัดพนักงานเข้ารับการอบรมอย่างต่อเนื่อง โดยการฝึกอบรม
        ภายในและภายนอกบริษัทฯ อย่างสม่ำเสมอ

  แหล่งที่มา จากฝ่ายบริหาร และแจ้งพนักงานทุกคน

2.5 บริษัทมีการติดตามว่าหน่วยงานต่าง ๆ ได้ปฏิบัติตามแผนการบริหารความเสี่ยงที่กำหนดไว้
ใช่หรือไม่

þ ใช่ r ไม่ใช่

ข้อมูลเพิ่มเติม บริษัทฯ มีหน่วยงานที่ทำหน้าที่ในการติดตามหน่วยงานต่าง ๆ ให้ปฏิบัติตาม

แผนการบริหารความเสี่ยงที่กำหนดไว้ คือ

1.  แผนกบริหารความเสี่ยง

2.  ส่วนงานตรวจสอบภายใน

  แหล่งที่มา จากฝ่ายบริหาร และได้ผ่านการอนุมัติโดยที่ประชุมฝ่ายบริหาร

ส่วนที่ 3 การควบคุมการปฏิบัติงานของฝ่ายบริหาร (Management Control Activities)

การควบคุมการปฏิบัติงานของฝ่ายบริหาร เป็นกิจกรรมที่มีความสำคัญเพื่อให้บริษัทมั่นใจว่า

แนวทางที่ฝ่ายบริหารกำหนดไว้ได้รับการตอบสนองและปฏิบัติตามจากทุกคนในบริษัท
ซึ่งแนวทางดังกล่าว ได้แก่

(1) การกำหนดอำนาจและระดับการอนุมัติรายการเป็นไปอย่างเหมาะสม

(2) มีการแบ่งแยกหน้าที่ที่อาจเอื้อให้เกิดการกระทำที่ทุจริตออกจากกัน

(3) มีการกำหนดขั้นตอน และวิธีการทำธุรกรรมกับผู้ถือหุ้นรายใหญ่ กรรมการ ผู้บริหาร

หรือผู้ที่เกี่ยวข้องกับบุคคลดังกล่าวอย่างเหมาะสม เพื่อป้องกันการถ่ายเทผลประโยชน์

(4) การกำหนดวิธีการเพื่อให้แน่ใจว่า บริษัทได้ปฏิบัติตามกฎหมายและข้อบังคับที่เกี่ยวข้อง

3.1 บริษัทมีการกำหนดขอบเขตอำนาจหน้าที่และวงเงินอำนาจอนุมัติของฝ่ายบริหารในแต่ละระดับ
ไว้อย่างชัดเจนและเป็นลายลักษณ์อักษร ใช่หรือไม่

þ ใช่ r ไม่ใช่

ข้อมูลเพิ่มเติม บริษัทฯ มีการกำหนดคู่มืออำนาจการอนุมัติสั่งการ (Manual of Authorities)
และมีการปรับปรุงอย่างสม่ำเสมอ โดยมีวัตถุประสงค์ ดังนี้

1.  เพื่อกำหนดแนวทางการอนุมัติสั่งการเพื่อให้การบริหารงานของบริษัทฯ เป็นไปอย่างคล่องตัว
    มีประสิทธิภาพ และถูกต้องตามขอบเขตอำนาจที่ได้รับมอบหมาย

2.  เพื่อให้มีระบบการควบคุมภายในและตรวจสอบที่มีประสิทธิผล
    เหมาะสมกับการดำเนินธุรกิจของบริษัทฯ

  แหล่งที่มา จากฝ่ายบริหาร และได้ผ่านการอนุมัติโดยที่ประชุมคณะกรรมการบริษัทฯ
  และกรรมการผู้จัดการ

3.2 บริษัทมีการแบ่งแยกหน้าที่ความรับผิดชอบในงาน 3 ด้านต่อไปนี้ ออกจากกันโดยเด็ดขาด
เพื่อเป็นการตรวจสอบซึ่งกันและกัน ใช่หรือไม่ (1) หน้าที่อนุมัติ (2)
หน้าที่บันทึกรายการบัญชีและข้อมูลสารสนเทศ และ (3) หน้าที่ในการดูแลจัดเก็บทรัพย์สิน
þ ใช่ r ไม่ใช่

ข้อมูลเพิ่มเติม บริษัทฯ มีการแบ่งแยกหน้าที่ความรับผิดชอบในงาน 3 ด้าน ดังนี้

1.  หน้าที่อนุมัติจะเป็นไปตามคู่มืออำนาจการอนุมัติสั่งการ (Manual of Authorities)

2.  หน้าที่บันทึกรายการบัญชีและข้อมูลสารสนเทศ เป็นหน้าที่ของฝ่ายการเงินและบัญชี
    (งานทางด้านบัญชี)

3.  หน้าที่ในการดูแลจัดเก็บทรัพย์สิน เป็นหน้าที่ของฝ่ายทรัพยากรบุคคลและธุรการ และ
    ฝ่ายการเงินและบัญชี (งานทางด้านการเงิน)

  แหล่งที่มา จากฝ่ายบริหาร

3.3 ในกรณีที่บริษัทมีการทำธุรกรรมกับผู้ถือหุ้นรายใหญ่ กรรมการ ผู้บริหาร
หรือผู้ที่เกี่ยวข้องกับบุคคลดังกล่าว
บริษัทมีมาตรการที่รัดกุมเพื่อติดตามให้การทำธุรกรรมนั้นต้องผ่านขั้นตอนการอนุมัติที่กำหนด ใช่หรือไม่

þ ใช่ r ไม่ใช่ r ไม่มีกรณีดังกล่าว

ข้อมูลเพิ่มเติม ในการทำธุรกรรมกับผู้ถือหุ้นรายใหญ่ จะมีการทำสัญญา User Agreement

  อย่างชัดเจนและต้องปฏิบัติให้เป็นไปตามสัญญา User Agreement ที่ทำไว้ร่วมกัน
  สำหรับการทำธุรกรรมอย่างอื่น บริษัทฯ มีข้อบังคับและหลักเกณฑ์การดำเนินงานของบริษัทฯ
  ที่ชัดเจน รวมทั้งต้องได้รับการอนุมัติจากผู้มีอำนาจตามที่ได้รับมอบอำนาจจากคณะกรรมการบริษัทฯ

  แหล่งที่มา จากฝ่ายบริหาร และได้ผ่านการอนุมัติโดยที่ประชุมคณะกรรมการบริษัทฯ

3.4 ในกรณีที่มีการทำธุรกรรมตาม 3.3
การพิจารณาอนุมัติธุรกรรมนั้นได้กระทำโดยผู้ที่ไม่มีส่วนได้เสียในธุรกรรมนั้นเท่านั้น ใช่หรือไม่
þ ใช่ r ไม่ใช่ r ไม่มีกรณีดังกล่าว

ข้อมูลเพิ่มเติม เช่น

- บริษัทฯ ได้มีการปฏิบัติและดำเนินการตาม User Agreement ที่ทางบริษัทฯ

  กับผู้ใช้บริการได้กระทำตามข้อตกลงร่วมกัน เช่น การเก็บค่าบริการจากผู้ค้าน้ำมัน(Fuel
  Supplier) และสิทธิในการใช้อุปกรณ์ที่เท่าเทียมกัน เป็นต้น

  แหล่งที่มา จากฝ่ายบริหาร และได้ผ่านการอนุมัติโดยที่ประชุมคณะกรรมการบริษัทฯ

5.  ในกรณีที่มีการทำธุรกรรมตาม 3.3 การพิจารณาอนุมัติธุรกรรมนั้น
    ได้คำนึงถึงประโยชน์สูงสุดของบริษัทเป็นสำคัญและพิจารณาโดยถือเสมือนเป็นรายการที่กระทำกับบุคคลภายนอก(on
    arms’ length basis) ใช่หรือไม่
    þ ใช่ r ไม่ใช่ r ไม่มีกรณีดังกล่าว

  -

  แหล่งที่มา จากฝ่ายบริหาร

3.6 ในกรณีที่ได้มีการอนุมัติธุรกรรมกับผู้ที่เกี่ยวข้องในลักษณะที่มีผลผูกพันบริษัทในระยะยาวไปแล้ว
(เช่น การทำสัญญาซื้อขายสินค้า การให้กู้ยืม การค้ำประกัน)
ได้มีการติดตามให้ปฏิบัติตามเงื่อนไขที่ตกลงกันไว้ตลอดระยะเวลาที่มีผลผูกพันบริษัทหรือไม่ (เช่น
ติดตามการชำระคืนหนี้ตามกำหนด การทบทวนความเหมาะสมของสัญญา เป็นต้น)

þ ใช่ r ไม่ใช่ r ไม่มีกรณีดังกล่าว

  ข้อมูลเพิ่มเติม มีการติดตามให้ปฏิบัติตามเงื่อนไขที่ได้ตกลงกันไว้ เช่น การทำสัญญาเช่าพื้นที่

  ในเขตและนอกเขตลานจอดเครื่องบินท่าอากาศยานกรุงเทพ และเช่าท่อส่งเชื้อเพลิงกับ บริษัท
  ท่าอากาศยานไทย จำกัด (มหาชน) และการทำสัญญาแก้ไขเพิ่มเติมสัญญาปรับโครงสร้างหนี้ฉบับที่
  2 ระหว่างกลุ่มเจ้าหนี้กับ บริษัท ขนส่งน้ำมันทางท่อ จำกัด (FPT)
  รวมถึงการทำสัญญาค้ำประกันวงเงินสินเชื่อของ บริษัท ไทยเชื้อเพลิงการบิน จำกัด

  แหล่งที่มา จากฝ่ายบริหาร และได้ผ่านการอนุมัติโดยที่ประชุมฝ่ายบริหารหรือคณะกรรมการบริษัทฯ

3.7 กรณีที่บริษัทมีมาตรการเกี่ยวกับการทำธุรกรรมตาม 3.3 มาตรการดังกล่าวครอบคลุมไปถึง
กรณีที่ ผู้ที่เกี่ยวข้องดังกล่าว นำโอกาสหรือประโยชน์ของบริษัทไปใช้เพื่อประโยชน์ส่วนตัวด้วย
ใช่หรือไม่
r ใช่ r ไม่ใช่ þ ไม่มีกรณีดังกล่าว

ข้อมูลเพิ่มเติม เนื่องจากลักษณะของธุรกิจเป็นการบริการที่ไม่สามารถเอื้ออำนวยให้นำไป

ใช้ประโยชน์ส่วนตัวได้

  แหล่งที่มา จากฝ่ายบริหาร

3.8 ในกรณีที่บริษัทมีเงินลงทุนในบริษัทย่อยหรือบริษัทร่วม บริษัทมีการติดตามดูแลการดำเนินงาน
ของบริษัทย่อยหรือบริษัทร่วมอย่างสม่ำเสมอ
รวมทั้งมีการกำหนดทิศทางให้บุคคลที่บริษัทแต่งตั้งให้เป็นกรรมการหรือผู้บริหารในบริษัทดังกล่าวถือปฏิบัติ
ใช่หรือไม่

þ ใช่ r ไม่ใช่ r ไม่มีกรณีดังกล่าว

ข้อมูลเพิ่มเติม บริษัทฯ มีเงินลงทุนในบริษัทย่อย คือ บริษัท บริการน้ำมันอากาศยาน จำกัด

  (IPS) บริษัท ไทยเชื้อเพลิงการบิน จำกัด (TARCO) และบริษัท เจพี-วัน แอสเซ็ท จำกัด
  (JP-One Asset) ทั้งนี้
  ส่วนงานตรวจสอบภายในได้เข้าทำการประเมินผลการควบคุมภายในเป็นประจำทุกปี

  แหล่งที่มา 1. จากฝ่ายบริหาร และได้ผ่านการอนุมัติโดยที่ประชุมคณะกรรมการบริษัทฯ

  2. จากส่วนงานตรวจสอบภายใน เพื่อให้เป็นไปตามข้อกำหนดของสำนักงาน ก.ล.ต.

3.9 บริษัทมีมาตรการที่จะติดตามให้การดำเนินงานของบริษัทเป็นไปตามกฎหมายที่เกี่ยวข้องหรือไม่
ทั้งนี้ เพื่อลดความเสี่ยงในการประกอบธุรกิจและรักษาชื่อเสียงของบริษัท

þ มี r ไม่มี

ข้อมูลเพิ่มเติม บริษัทฯ มีมาตรการในการติดตามให้การดำเนินงานของบริษัทฯ เป็นไปตาม

กฎหมายที่เกี่ยวข้อง เช่น

1.  การปฏิบัติตามกฎหมายที่เกี่ยวกับ พรบ.ควบคุมน้ำมันเชื้อเพลิง พ.ศ.2542
    การใช้สถานที่ทำการค้า ซึ่งเป็นที่รังเกียจหรืออาจเป็นอันตรายต่อสุขภาพ
    การอนุญาตสำหรับการใช้สถานที่สำหรับเก็บรักษาตั้งถัง เพื่อขอต่อใบอนุญาตจากทางการทุกปี

2.  การปฏิบัติตามกฎหมายของกระทรวงแรงงานและสวัสดิการสังคม ซึ่งทำให้บริษัทฯ
    ได้รับรางวัลการประกวดสถานประกอบการดีเด่นด้านความปลอดภัย
    อาชีวอนามัยและสภาพแวดล้อมในการทำงานระดับประเทศ ประจำปี 2543 – 2547
    และรางวัลโรงงานสีขาว ประจำปี 2547 เพื่อ
    ป้องกันและแก้ไขปัญหายาเสพติดในสถานประกอบกิจการ

3.  การปฏิบัติตามกฎหมายว่าด้วยหลักทรัพย์และตลาดหลักทรัพย์ ข้อกำหนดของตลาดหลักทรัพย์
    หรือกฎหมายที่เกี่ยวข้องกับธุรกิจของบริษัทฯ

  ทั้งนี้ มีการสอบทานการปฏิบัติงานโดยส่วนงานตรวจสอบภายใน แผนกบริหาร หลักทรัพย์
  และคณะกรรมการความปลอดภัย อาชีวอนามัย และสภาพแวดล้อมในการทำงาน

  แหล่งที่มา จากฝ่ายบริหาร ส่วนงานตรวจสอบภายใน แผนกบริหารหลักทรัพย์ และ
  คณะกรรมการความปลอดภัยอาชีวอนามัยและสภาพแวดล้อมในการทำงาน

3.10 ในกรณีที่บริษัทเคยมีการกระทำที่ฝ่าฝืนกฎหมาย บริษัทมีมาตรการแก้ไขและป้องกันมิให้เกิด
การกระทำในลักษณะนั้นอีก หรือไม่

r มี r ไม่มี þ ไม่มีกรณีดังกล่าว

แหล่งที่มา จากฝ่ายบริหาร

ส่วนที่ 4 ระบบสารสนเทศและการสื่อสารข้อมูล (Information and Communication
Measure)

หลักการประการหนึ่งของการปฏิบัติหน้าที่ด้วยความระมัดระวังไม่ว่าจะเป็นสำหรับกรรมการ

ผู้บริหาร ผู้ถือหุ้น หรือผู้ที่เกี่ยวข้อง ก็คือ การตัดสินใจบนพื้นฐานที่มีข้อมูลที่มีคุณภาพและเพียงพอต่อ

การตัดสินใจ ไม่ว่าจะเป็นข้อมูลทางการเงินหรือข้อมูลอื่น ดังนั้น
การสื่อสารข้อมูลดังกล่าวไปยังผู้ที่เกี่ยวข้องจึงเป็นสิ่งจำเป็นอย่างยิ่งและเป็นสิ่งที่จะช่วยให้เกิดความมีประสิทธิผลของระบบการควบคุมภายใน

ข้อมูลที่มีคุณภาพควรมีคุณสมบัติดังนี้

(1) มีเนื้อหาที่จำเป็นเพียงพอต่อการตัดสินใจ

(2) มีความถูกต้องสมบูรณ์

(3) มีความเป็นปัจจุบัน

(4) มีรูปแบบที่เข้าใจง่าย

(5) มีการจัดเก็บที่ดี

    1.  ในการเสนอเรื่องให้คณะกรรมการพิจารณา บริษัทได้จัดให้มีข้อมูลที่สำคัญต่าง ๆ
        อย่างเพียงพอ

เพื่อให้คณะกรรมการใช้ประกอบการตัดสินใจ ใช่หรือไม่ (ข้อมูลที่สำคัญต่าง ๆ ได้แก่
รายละเอียดของเรื่องที่เสนอให้พิจารณา เหตุผล ผลกระทบต่อบริษัท ทางเลือกต่าง ๆ เป็นต้น)

þ ใช่ r ไม่ใช่

ข้อมูลเพิ่มเติม บริษัทฯ มีการจัดทำเอกสารประกอบการประชุม ซึ่งระบุข้อมูลที่สำคัญต่างๆ

ให้คณะกรรมการบริษัทฯ พิจารณาก่อนการประชุมทุกครั้ง

  แหล่งที่มา จากฝ่ายบริหาร

4.2
กรรมการบริษัทได้รับหนังสือนัดประชุมหรือเอกสารประกอบการประชุมที่ระบุข้อมูลที่จำเป็นและเพียงพอต่อการพิจารณาก่อนการประชุม
อย่างน้อยภายในระยะเวลาขั้นต่ำตามที่กฎหมายกำหนด ใช่หรือไม่

þ ใช่ ได้รับก่อนวันประชุมไม่น้อยกว่า…7…วัน r ไม่ใช่

  แหล่งที่มา จากฝ่ายบริหาร

3.  รายงานการประชุมกรรมการ
    มีรายละเอียดตามควรที่ทำให้ผู้ถือหุ้นสามารถตรวจสอบความเหมาะสมในการปฏิบัติหน้าที่ของกรรมการได้หรือไม่
    เช่น
    ได้มีการบันทึกข้อซักถามของกรรมการความเห็นหรือข้อสังเกตของกรรมการในเรื่องที่พิจารณา
    ความเห็นของกรรมการรายที่ไม่เห็นด้วยกับเรื่องที่เสนอพร้อมเหตุผล เป็นต้น

þ ใช่ r ไม่ใช่

  แหล่งที่มา จากฝ่ายบริหาร

4.4 บริษัทจัดเก็บเอกสารประกอบการบันทึกบัญชีและบัญชีต่าง ๆ
ไว้ครบถ้วนเป็นหมวดหมู่และไม่เคยได้รับแจ้งจากผู้สอบบัญชีว่ามีข้อบกพร่องในเรื่องนี้
หรือเคยได้รับแจ้งแต่ได้แก้ไขข้อบกพร่องนั้นอย่างครบถ้วนแล้ว ใช่หรือไม่
þ ใช่ r ไม่ใช่

ข้อมูลเพิ่มเติม บริษัทฯ มีการจัดเก็บเอกสารแยกไว้เป็นหมวดหมู่ เช่น ใบสำคัญจ่าย,

  ใบสำคัญรับ, ใบโอนบัญชี และเอกสารประกอบการลงบัญชีต่างๆ เป็นต้น เป็นรายปี
  พร้อมทั้งได้มีการจัดสถานที่และอุปกรณ์สำหรับรองรับการจัดเก็บเอกสารทางบัญชีไว้อย่างเพียงพอและเหมาะสม
  ซึ่งได้กำหนดให้มีผู้ดูแล การจัดเก็บดังกล่าวไว้อย่างชัดเจน

  แหล่งที่มา จากฝ่ายบริหาร และส่วนงานตรวจสอบภายใน

5.  คณะกรรมการได้พิจารณาแล้วใช่หรือไม่ว่า ฝ่ายบริหารได้ใช้นโยบายบัญชีตามหลักการบัญชี

ที่รับรองทั่วไปและเหมาะสมกับลักษณะธุรกิจของบริษัท โดยไม่เลือกใช้นโยบายบัญชีที่ทำให้บริษัทแสดง

ผลประกอบการที่คลาดเคลื่อนจากความเป็นจริง

þ ใช่ r ไม่ใช่

ข้อมูลเพิ่มเติม บริษัทฯ ได้ใช้นโยบายบัญชีเป็นไปตามหลักการบัญชีที่รับรองทั่วไป ซึ่งได้รับ

การตรวจสอบและเสนอแนะโดยผู้สอบบัญชีภายนอก บริษัทฯ ได้ว่าจ้างผู้
เชี่ยวชาญภายนอกเข้ามาตรวจสอบระบบสารสนเทศของบริษัทฯ เป็นระยะเวลา 2 ปี คือในช่วงปี
2547-2548 ทั้งนี้ เพื่อให้มั่นใจว่าบริษัทฯ
มีการควบคุมภายในที่เพียงพอต่อการจัดการความเสี่ยงในระบบสารสนเทศ

  แหล่งที่มา จากฝ่ายบริหาร ส่วนงานตรวจสอบภายใน และผู้สอบบัญชี

ส่วนที่ 5 ระบบการติดตาม (Monitoring)

การที่บริษัทจะดำเนินงานได้อย่างมีประสิทธิภาพและประสิทธิผล บริษัทควรต้องติดตาม

อย่างสม่ำเสมอว่า มีการปฏิบัติตามเป้าหมายที่วางไว้
ระบบการควบคุมภายในยังดำเนินอยู่อย่างต่อเนื่อง
และมีการปรับปรุงแก้ไขให้สอดคล้องกับสถานการณ์ที่เปลี่ยนแปลงไป รวมทั้งข้อบกพร่องต่าง ๆ
ได้รับการแก้ไขอย่างทันท่วงที

5.1 กรณีที่บริษัทมีการกำหนดเป้าหมายการดำเนินธุรกิจ คณะกรรมการได้เปรียบเทียบ
ผลการดำเนินงานของฝ่ายบริหารว่าเป็นไปตามเป้าหมายการดำเนินธุรกิจที่กำหนดไว้ ใช่หรือไม่

þ ใช่ r ไม่ใช่ r ไม่มีกรณีดังกล่าว

ข้อมูลเพิ่มเติม 1. ฝ่ายบริหารมีการรายงานผลเป็นรายไตรมาส และรายปีต่อคณะกรรมการ

 บริษัทฯ

  2. คณะกรรมการบริษัทฯ ได้อนุมัติให้จัดทำแบบประเมินผลตนเองของกรรมการบริษัทฯ
  และแบบประเมินผลคณะกรรมการบริษัทฯ เป็นประจำทุกปี ทั้งนี้ เพื่อให้กรรมการบริษัทฯ
  สามารถประเมินบทบาท ความมี ประสิทธิผลในการบริหารงาน
  และการกำกับดูแลกิจการทั้งของตนเองในฐานะกรรมการบริษัทฯ และของคณะกรรมการบริษัทฯ
  โดยรวม อันจะเป็นแนวทางในการปรับปรุงการดำเนินงานของคณะกรรมการบริษัทฯ ให้ดียิ่งขึ้น
  อีกทั้งยังเป็นการเปิดโอกาสให้คณะกรรมการบริษัทฯ
  ร่วมกันพิจารณาถึงปัญหาจากการดำเนินงานที่ผ่านมา

  แหล่งที่มา จากฝ่ายบริหาร และรับทราบโดยที่ประชุมคณะกรรมการบริษัทฯ

5.2 กรณีที่ผลการดำเนินงานที่เกิดขึ้นมีความแตกต่างจากเป้าหมายที่กำหนดไว้
บริษัทได้ดำเนินการแก้ไขภายในระยะเวลาที่เหมาะสม ใช่หรือไม่

þ ใช่ r ไม่ใช่ r ไม่มีกรณีดังกล่าว

ข้อมูลเพิ่มเติม ในการประชุมคณะกรรมการบริษัทฯ มีวาระการติดตามให้มีการดำเนินการ

แก้ไข

  แหล่งที่มา จากฝ่ายบริหาร และผ่านการอนุมัติโดยที่ประชุมคณะกรรมการบริษัทฯ

5.3 บริษัทจัดให้มีการตรวจสอบการปฏิบัติตามระบบการควบคุมภายในที่วางไว้อย่างสม่ำเสมอ
ใช่หรือไม่

þ ใช่ r ไม่ใช่

ข้อมูลเพิ่มเติม บริษัทฯ ได้จัดให้มีระบบการตรวจสอบภายในขึ้น เพื่อเป็นกลไกที่สำคัญ
และมีความเป็นอิสระในการตรวจสอบการปฏิบัติตามระบบการควบคุมภายในโดยมีการประเมินระบบการควบคุมภายในตามมาตรฐานสากล
(COSO :The Committee of Sponsoring Organizations of the Treadway
Commission) ในเรื่องสภาพแวดล้อมการควบคุม, การประเมินความเสี่ยง, กิจกรรมการควบคุม,
ข้อมูลสารสนเทศ และการสื่อสารและการติดตาม

  แหล่งที่มา จากคณะกรรมการตรวจสอบ และส่วนงานตรวจสอบภายใน

4.  กรณีที่บริษัทมีการตรวจสอบภายใน บริษัทได้กำหนดให้การรายงานผลการตรวจสอบต้อง
    รายงานตรงต่อคณะกรรมการหรือคณะกรรมการตรวจสอบ
    เพื่อให้ผู้ตรวจสอบภายในสามารถปฏิบัติงานได้อย่างอิสระและเสนอรายงานผลการตรวจสอบได้อย่างตรงไปตรงมา
    ใช่หรือไม่

þ ใช่ r ไม่ใช่ r ไม่มีกรณีดังกล่าว

ข้อมูลเพิ่มเติม ได้มีการระบุไว้ในกฎบัตร ว่าด้วยวัตถุประสงค์ อำนาจ หน้าที่ และความรับ
ผิดชอบของงานตรวจสอบภายใน ซึ่งได้รับการอนุมัติโดยกรรมการผู้จัดการ
และคณะกรรมการตรวจสอบ

  แหล่งที่มา จากคณะกรรมการตรวจสอบ และส่วนงานตรวจสอบภายใน

5.  เมื่อมีการตรวจพบข้อบกพร่องที่เป็นสาระสำคัญ ได้มีการรายงานต่อคณะกรรมการบริษัท/

คณะกรรมการตรวจสอบ เพื่อพิจารณาสั่งการแก้ไขภายในระยะเวลาอันควร ใช่หรือไม่

þ ใช่ r ไม่ใช่ r ไม่มีกรณีดังกล่าว

  ข้อมูลเพิ่มเติม
  มีการกำหนดให้นำรายงานการตรวจสอบเสนอในการประชุมคณะกรรมการตรวจสอบทุกครั้ง
  และหากตรวจพบข้อบกพร่องที่เป็นสาระสำคัญ
  คณะกรรมการตรวจสอบจะรายงานผลต่อคณะกรรมการบริษัทฯ

  แหล่งที่มา จากคณะกรรมการตรวจสอบ และส่วนงานตรวจสอบภายใน

6.  บริษัทต้องรายงานความคืบหน้าในการปรับปรุงข้อบกพร่องต่อคณะกรรมการบริษัท/

คณะกรรมการตรวจสอบ ใช่หรือไม่

þ ใช่ r ไม่ใช่

ข้อมูลเพิ่มเติม ในการประชุมคณะกรรมการบริษัทฯ / คณะกรรมการตรวจสอบ
มีวาระของการติดตามการดำเนินการหรือเรื่องสืบเนื่อง

  แหล่งที่มา จากคณะกรรมการตรวจสอบ และส่วนงานตรวจสอบภายใน รวมทั้ง
  มีการแจ้งคณะกรรมการบริษัทฯ และคณะกรรมการตรวจสอบ เพื่อทราบหรืออนุมัติ

5.7 บริษัทมีนโยบายให้ฝ่ายบริหารต้องรายงานต่อคณะกรรมการบริษัทโดยพลัน ในกรณีที่เกิด

เหตุการณ์ทุจริต หรือสงสัยว่ามีเหตุการณ์ทุจริต มีการปฏิบัติที่ฝ่าฝืนกฎหมาย
และมีการกระทำที่ผิดปกติอื่น ซึ่งอาจกระทบต่อชื่อเสียงและฐานะการเงินของบริษัทอย่างมีนัยสำคัญ
หรือไม่

þ มี r ไม่มี r ไม่มีกรณีดังกล่าว

  แหล่งที่มา จากคณะกรรมการตรวจสอบ ฝ่ายบริหาร และส่วนงานตรวจสอบภายใน รวมทั้ง
  มีการแจ้งคณะกรรมการบริษัทฯ และคณะกรรมการตรวจสอบ เพื่อทราบหรืออนุมัติ